Narodna skupština
20071024

U stavu 2. piše - prima k znanju. Ja bih to pre zamenio rečju "konstatuje", jer upravo u članu 128. Ustava kaže se - članu Vlade mandat prestaje pre isteka vremena na koje je izabran konstatovanjem ostavke. Znači, ne piše - primanjem k znanju ili nešto drugo, tako da bih vas molio da ovo terminološki uobličite i izjednačite s Ustavom. Mislim da to nije velika primedba i da ćete to moći da prihvatite, jer je i u vašem interesu da ovaj zakon liči na nešto. Međutim, suština mog amandmana nije u ovome. Suština je, upravo, u onome što sam vam rekao, a to je da u ovoj skupštini, bar, treba da izjednačimo status poslanika i status ministra, naročito kada o nečemu treba da odlučujemo. Opet bih ponovio, ovog puta član 125. Ustava, koji propisuje, u trećem stavu - ministar za svoj rad i za stanje u oblasti iz delokruga ministarstva odgovara predsedniku Vlade, Vladi i Narodnoj skupštini.